Príloha č. 1

**Opis predmetu zákazky/Vzor vlastného návrhu plnenia**

**Názov predmetu zákazky: Základné potraviny, mrazené, mliečne výrobky a vajcia\_KE 2022**

 **(VKDNS2022226)**

1. Predmetom zákazky je dodávka základných potravín, mrazených, mliečnych výrobkov a vajec, vrátane služieb spojených s ich dodávkou pre verejného obstarávateľa Ministerstvo vnútra Slovenskej republiky.
2. **Hlavný kód CPV:** 15000000-8 Potraviny, nápoje, tabak a príbuzné produkty

03142500-3 Vajcia

1. Tovar musí byť dodaný v  kvalite zodpovedajúcej platným právnym predpisom, veterinárnym a hygienickým normám v súlade s Potravinovým kódexom SR a zákonom č. 152/1995 Z. z. o potravinách v znení neskorších predpisov.
2. Predávajúci zodpovedá za kvalitu dodaného tovaru, ktorá musí byť v súlade so zákonom NR SR č. 152/1995 Z. z. o potravinách v znení neskorších predpisov a s ostatnými platnými právnymi predpismi.
3. Ak sú výrobky balené, sú balené len v obaloch, ktoré neovplyvňujú kvalitu výrobku a chránia ich pred nežiadúcimi vonkajšími vplyvmi. Dodávaný tovar ktorý bude balený v obale, musí byť označený v štátnom jazyku s min. údajmi (názov výrobku, obchodné meno výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom SR a so zákonom č. 152/1995 Z. z. o potravinách a so zákonom č. 119/2010 Z. z. o obaloch a o zmene a doplnení niektorých predpisov
4. Tovar musí byť dodaný v bezchybnom stave, tovar bude mať bezchybnú kvalitu po celú dobu až do minimálnej trvanlivosti a dátumu spotreby platnej pre jednotlivé druhy výrobkov. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných právnych predpisov, noriem a Potravinového kódexu SR (zodpovedajúcemu potravinárskemu kódexu v zmysle ustanovení výnosu MP a MZ SR č. 2143/006-100 PK SR), bez viditeľných známok mechanického poškodenia alebo kontaminácie.
5. Základné potraviny, mrazené, mliečne výrobky a vajcia musia byť dodané čerstvé, nepoškodené, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami.
6. Doprava do miesta plnenia musí byť vykonaná prepravnými prostriedkami, ktoré musia byť izotermické, strojovo mrazené a hygienicky spôsobilé na prepravu surovín a potravín v súlade s príslušnými legislatívnymi a hygienickými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom SR. Požaduje sa vyloženie tovaru na mieste plnenia.
7. Požaduje sa uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.
8. **Lehota plnenia je:**
* 6 mesiacov odo dňa nadobudnutia účinnosti zmluvy
1. **Miestami dodania sú:**
* Stredná odborná škola policajného zboru v Košiciach, Južná trieda č. 50, 040 01 Košice
* Útvar policajného zaistenia pre cudzincov Sečovce, Bitúnková 14, 078 01 Sečovce
1. **Položky predmetu zákazky:**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Názov** | **Množstvo** | **Merná jednotka** | **Povolené balenie v rozsahu od-do** | **Vlastný návrh plnenia**(doplní uchádzač)**Požaduje sa uviesť presnú špecifikáciu ponúkaného tovaru (napr. názov tovaru, zloženie, a pod.), a to tak aby verejný obstarávateľ vedel posúdiť splnenie jeho požiadaviek uvedených v stĺpci „názov“** | **Vlastný návrh plnenia**(doplní uchádzač)**Požaduje sa uviesť ponúkané balenie, tak aby verejný obstarávateľ vedel posúdiť splnenie jeho požiadaviek uvedených v stĺpci „povolené balenie“** |
| **1.** | Slepačie vajcia, voľné, kategória A, veľkosť L | 12000 | ks | 10 - 30 ks |  |  |
| **2.** | Sirup pomarančový koncentrát HUGLI alebo ekvivalent | 200 | l | 5 l |  |  |
| **3.** | Mrazené zemiakové hranolky | 800 | kg | 1000-2500 g |  |  |
| **4.** | Smotana na šľahanie 33% | 80 | l | 175-250 ml |  |  |
| **5.** | Nátierkové maslo MANA alebo ekvivalent | 100 | kg | 150-200 g |  |  |
| **6.** | Eidam min. 45 % | 150 | kg | 1000-4000 g |  |  |
| **7.** | Múka polohrubá | 300 | kg | 1 kg |  |  |
| **8.** | Horčica plnotučná | 100 | kg | 3-5 kg |  |  |
| **9.** | Zmes pod sviečkovú mrazená | 150 | kg | 1000-2500 g |  |  |
| **10.** | Minerálna voda - jemne sýtená | 800 | l | 1,5 l |  |  |
| **11.** | Ryža dlhozrnná | 200 | kg | 5 kg |  |  |
| **12.** | Cestovina tarhoňa | 100 | kg | 5 kg |  |  |
| **13.** | Sušené droždie | 5 | kg | 10-25 g |  |  |

**V prípade, že uchádzačom ponúkané balenie nebude umožňovať odobrať celkové množstvo tovaru, odoberie verejný obstarávateľ také množstvo, ktoré je najviac možné odobrať, a to tak aby nebolo prekročené maximálne množstvo požadovaného tovaru.**

*Táto časť súťažných podkladov bude tvoriť neoddeliteľnú súčasť zmluvy na dodávku potravín ako príloha č. 1, ktorú uzatvorí verejný obstarávateľ s úspešným uchádzačom.*

OSTATNÉ POŽIADAVKY NA PREDMET ZÁKAZKY

1. Súčasťou ponuky musí byť vlastný návrh plnenia, ktorý ponúka uchádzač v rámci tejto konkrétnej zákazky. V prílohe uchádzač uvedie presnú špecifikáciu ponúkaného tovaru, tak aby verejný obstarávateľ mohol vyhodnotiť, či ponúkaný tovar spĺňa všetky požiadavky požadované verejným obstarávateľom.